**DOBRÝ DEŇ VÁŽENÍ OBČANIA, VYPOČUJTE SI NASLEDUJÚCE INFORMÁCIE:**

**Keďže prevencia má určite veľký význam vzhľadom na vzniknutú epidemiologickú situáciu v Slovenskej republike vyzývame všetkých obyvateľov, aby dôsledne dodržiavali preventívne opatrenia na spomalenie šírenia vírusu. Prosíme vás**

**1. Znížte v tomto období kontakt s inými osobami na minimum, vyhýbajte sa skupinám osôb, dodržiavajte dôslednú osobnú hygienu a dôkladne si umývajte ruky mydlom.**

**2. Ak musíte ísť na nákup potravín, do práce, mestskou hromadnou dopravou, nasaďte si rúško, ktoré zakrýva nos aj ústa, veď rúško nie je hanba.**

**3. Zbytočne v tomto období nenavštevujte so svojimi deťmi starých rodičov.**

**4. Ak viete o osamelej osobe, ktorá potrebuje pomoc - telefonicky kontaktujte starostu obce.**

**5. Ak potrebujete akútne navštíviť svojho obvodného lekára - ozvite sa mu telefonicky.**

**6. Ľudia, ktorí majú vládou nariadenú karanténu ju musia dodržiavať. Za nedodržanie karantény vám hrozí pokuta 1659€. A ak o niekom viete, kto karanténu nedodržiava, musíte ho nahlásiť na čísle 158.**

**7. Prosíme tiež občanov, aby sa nezdržiavali pri miestnych potravinách, na verejných priestranstvách, aby na nákup chodil len jeden člen rodiny a nezdržiavajte sa v dedine.**

**8. Obecné zastupiteľstvo schválilo obecnú hliadku zloženú z 2 Rómov, ktorí budú dohliadať na hygienu a dodržiavanie pravidiel v Rómskej osade.**

**Obec chystá pre každého občana rúško zo 100% bavlny, ktoré sú už povinné mimo domova a v najbližších dňoch sa budú odovzdávať pre všetkých občanov. Rúška môžete prať pri vyšších teplotách a viacnásobne používať.**

**Prosíme všetkých ešte raz, zostaňme všetci doma. Situácia je vážna, určite nechceme, aby nám uzatvorili celú dedinu kvôli nezodpovednosti niektorých jednotlivcov. Čím skôr to každý bude dodržiavať, tým skôr sa nám môže život vrátiť do starých koľají.**

**Ďakujem za pozornosť.**